
DIADOMINGO mainta tempran, colega di 
Team Prensa Aruba a capta un imagen exclusivo 
momento cu dilanti Molen un auto Nissan Sylvia 
tabata haciendo fever. 

Esaki tabata den careda di 5’or di madruga, cu 
chauffeur di e auto aki tabata draai, kima tire 
preparando pa pone “drama”, pero no tabata sa 
kico tabata spera su persona. 

Na prome instante el a sali y cuminsa haci loke 
e tabatin planea o sea drift y duna esnan rond su 
show prome cu e bay cas. Aki ta unda e auto no a 
coopera cune. 

Un Kia Sportage cu no tin nada di haber y tabata 
wardando e Nissan Sylvia haci su show ta ser 
sorprendi momento cu e Nissan Sylvia numera 
A-47604 ta perde control y dal su auto. 


IIVVEST 
SliCUltl! 

Wb cian'tjusi «y it ,.. We £uai*nice if ttf 

!Nos ta ofrece trankiCidad, 
jTrotefiando nós cdmunidacC 

Pa mas informacion yama 582 7252 

^___ 




E chauffeur iresponsabel di e Nissan Sylvia no a 
para pa pidi disculpa y regla cos manera ley ta 
stipula, pero a dicidi di move bay di e sitio cu 
velocidad halto. Chauffeur di e Kia Sportage a 
trata na bay su tras, pero sin ningun resultado. 

Pa loke ta doño di e Nissan Sylva ta bon p’e tuma 
contacto cu e doño di e Kia Sportage y regla cosnan 
manera ley ta stipula, pasobra si el a pasa cu nan 
a hit and run su auto e lo no a gusta tampoco. Of 
e tin cu warde te ora cu Polis pone man riba dje. 

Awe dialuna sindicatonan ta reuni 
cu nan miembronan riba Indexering 


DIABIERNA e bloke sindical di tra- 
hadonan di gobierno a tene un reunion 
cu gobierno. Un reunion cu no a dura 
mucho largo y nan no a sali cu cara fe- 
liz tempo di e reunion aki. 

Tur cos a mustra cu e reunion aki no 
tabata uno bon pa e sindicatonan. Nan 
no a sali contento, manera ya indica. 
Nan a sali hopi disgusta. E informa- 
cion eynan nan lo hiba pa nan miem- 
bronan. 

Aparentemente gobierno lo a bisa nan 
cu probablemente no tin indexering, 
pero si nan kier nan por papia si na 
aña 2025. E siman cu ta bin sigur lo 
habri cayente pa e sindicatonan entre 
otro Aduana, di maestronan y di e res- 
tonan di e sector publico. 

Tin por lo menos 3 reunion for di 5 te 
cu 9’or di anochi. 

Segun presidente di SADA y vocero 
di e bloke sindical, Edward Maduro a 
comenta cu dos siman pasa diabierna, 
ora cu SIMAR tabata tin su reunion 
extraordinario, a haya un carta cu un 
invitacion pa un reunion diabierna ul- 
timo, pa duna un presentacion di nan 
propuesta, pa loke ta indexering, cual 
a bin ta buscando pa casi 7 pa 8 luna 
caba. 

A bin haya e prome proposicion di go- 
bierno y sindicatonan. Dialuna awo lo 
bay tin un reunion sumamente impor- 
tante den seno di e sindicatonan pa 
asina dicidi y wak con lo sigui atende 
cu e asunto aki. Mucho informacion pa 
loke ta e proposicion mes no lo duna 
ainda, pasobra e sindicatonan ta bezig 
ta informando nan miembronan y no 
kier bay den mucho detaye prome cu 
informa e miembronan. Posiblemente 
pa dialuna ya caba tur sindicato lo 
mester por a haci esaki y e ora lo bay 
tin mas detaye. Si mester bisa cu es- 
aki a bini despues di casi 7 pa 8 luna 
cu ta pidiendo gobierno pa un contra 
proposicion. For di prome dia a bisa cu 
nan punto di salida ta e 3.6% pa loke ta 
e cifranan di inflacion di CBS pa 2018. 
Tambe por a scucha gobierno ta papia 
di e cap cu a firma den e protocol na 
2018 cu Hulanda di e gastonan di per- 
sonal cu no mag surpasa 479 miyon. 
Aki por bisa cu lamentablemente gobi- 
erno a admiti esey den e reunionnan, 
cu no a tene cuenta cu e parti di index- 
ering ora a firma e protocol na 2018. 


E acuerdo bilateral cu a firma na 2014 
ta bisa explicitamente den dje cu en- 
trante 1 di januari 2019 lo bay index- 
eer dado caso cu tin inflacion den 2018. 
Gobierno na mas di un ocasion a bisa 
cu nan no tin espacio teniendo cuenta 
cu e cap di 479 miyon. Pero esaki ta 
debi cu gobierno mes no a tene cuenta 
cu locual el a firma. Gobierno a firma 
na 2014 y nan mes no a tene cuenta cu 
esaki. 

E ora logicamente esey a pone cu go- 
bierno no tin espacio manera cu nan 
a indica varios biaha den nan presu- 
puesto of maneho pa loke ta indexeri- 
ng. Pero si tin cu bisa cu ta haciendo 
evaluacionnan pa loke ta e proposicion 
cu a haya diabierna y sigur dialuna 
sindicatonan ta bay reuni merdia pa 
asina por analisa y bin cu puntonan di 
bista pa loke ta trata e proposicion cu 
a haya diabierna. 

Contra proposicion di gobierno 

Maduro a sigui splica cu aunke ta 
prematuro pa bisa cu a sali disgusta, 
si nan no a spera loke gobierno a bin 
cun’e. Despues di 7 pa 8 luna sin un 
contra proposicion di gobierno, tabata 
tin pensamento si cu loke gobierno lo 
kier bin cun’e, no ta mucho alentador. 
Si tin cu bisa cu tin puntonan cu ya 
caba no ta mucho di acuerdo cun’e. 
Ora ta papia di indexering, ta paso- 
bra e aña anterior tabata tin inflacion. 
Esta mester negosha pa por haya al- 
gun compensacion bek y no por bay 
sinta warda añanan largo pa por haya 
un tipo di compensacion. 

Den pasado a yega di vries indexering. 
Si no tin hera na 2001 of 2002 a pidi 
pa vries indexering pa algun aña, cu a 
conduci na e accion di 2008. Ta spera 
cu no por yega asina leu. Ya caba tin 
cu bisa cu den e carta di e proposicion 
di gobierno, nan a propone pa sinta 
aki dos siman, pa sigui papia. Di biaha 
na mesa a bisa cu e sindicatonan no 
ta kere pa warda dos siman ta na su 
luga. Gobierno na e momento ey a bisa 
cu si ta cla pa e siman aki caba, pa no- 
tifica nan pa sinta. 

Sindicatonan ta kere cu dialuna caba 
lo manda bisa gobierno cu kier sinta di 
biaha. Ya caba tin un idea di e direc- 
cion cu nan kier bay. 


No mester warda dos siman prome cu 
sinta. Dialuna lo confirma si lo sinta e 
siman aki si of no. 

Man bashi 

E sindicatonan ta basa riba e acuerdo 
di 2014. Nan ta poni duidelijk pa bin 
cu un comision pa trata indexering 
desde 2019. Kico a sosode ta cu nunca 
e comision aki a wordo forma pa gobi- 
erno, nan no sa e motibo tampoco. E 
aña aki a bisa gobierno cu e sindica- 
tonan kier trata e asunto di indexering 
2019, awor aki sin forma un comision y 
un comision mester bin pa trata index- 
ering 2020, bay p’adilanti, dado caso si 
tin inflacion. 

Si no tin inflacion, bo no por bay pidi 
gobierno un tipo di compensacion. Tin 
dos asunto di indexering riba mesa 
cu ta indexering 2019 y pa futuro. E 
comision ta pa futuro. Si gobierno no 
kier toca e tema pa tur e añanan aki, e 
ora tin cu wak con pa atende esaki. Si 
ya caba a palabra cu ta bay atende in- 
dexering 2019, desde un forma no den 
comision y un comision cu cual tambe 
ta en espera, mirando cu esaki mester 
ta regla via un MB, pero esaki no a 
form’e. Eynan tin cu bay haya un clari- 
ficacion riba dje. Si ta bisa cu e comis- 
ion of cierto temanan lo papia te aki 
par di aña, e ora e comision no bal la 
pena awor aki. Esey tambe ta cosnan 
cu tin cu bay pidi clarificacion di parti 
di gobierno. 

Proposicion di gobierno 

Gobierno a duna un proposicion. Awo 
ta turno di e sindicatonan pa bay 
analis’e, bay profundisa den dje y 
bin cu un contra proposicion bek riba 
dje. Si ta algo cu por acepta no ta un 
problema. Ta cla pa firma ayera mes 
na manera di bisa. Pero una bes cu ta 
wak cu loke e punto di salida di e sin- 
dicato ta y ta desvia basta for di dje, 
logicamente tin cu bay bin cu un otro 
contra proposicion. 

Esey ta parti di negociacion. Semper 
bo ta haya un partido ta bin cu algo y e 
otro ta bin cu e otro. Eynan ta caminda 
e sindicatonan y gobierno ta awor aki. 
Ta turno di sindicatonan pa bin cu algo 
cu loke gobierno a propone. 

Gobierno kier freeze indexering te 2025 



DEN e carta di proposicion cu Gobierno a entrega na 
sindicatonan representando empleadonan publico dia- 
bierna ultimo, ta para cu kier cuminsa otorga index- 
ering na 2025. E conclusion di esaki ta cu lo freeze e 
indexering pa practicamente 6 aña. 

Den e carta un biaha mas Gobierno ta papia di e situa- 
cion cu nan a hereda, cu ta e situacion financiero pre- 
cario y e supervision financiero di 2015. 

Na mesun momento ta recorda e sindicatonan e refor- 
ma fiscal cu nan a haci cu a beneficia miles di persona. 
Miles di persona lo bay paga menos na diferente tipo 
di belasting cu lo yuda nan tambe den maneho di nan 
gastonan. 

Nan ta bisa cu “no obstante e situacion financiero dificil 
hereda y e retonan cu esaki t atrece cune, Gobierno y su 
expertonan a haci un maximo esfuerso pa por presenta 
un proposicion responsabel, considerando e cuadro fi- 
nanciero y tumando na cuenta e acuerdo den pasado 
reciente cu Sindicatonan a acorda cu e Gobierno an- 
terior. Pero tambe nan recorda e cuadro financiero di 
gastonan di personal cu Gobierno mester mantene su 
mes na dje, esta 479 miyon florin. 

Pa e motibonan ey nan ta propone pa atende cu e indice 
promedio di inflacion pa cu añanan 2018, di e siguiente 
forma. 



Un aumento di 0,6% den e voorjaarspremie, najaarspre- 
mie y reparatiepremi, cada un cu 0,2%, pero cuminsan- 
do na 2025. Den placa esaki ta nifica 303 florin extra 
pa aña. 

Tambe nan ta bisa cu Gobierno ta dispuesto pa bini cu 
un adaptacion di reglamentacion y maneho pa otorga 
un dia liber extra na cada empleado publico y gelijk- 
gestelden, cu por wordo duna dia e empleado haci aña 
y pa e maestronan e por ta riba Dia di Maestro cu ta 
cay casi den herfstvakantie. E balor di esaki lo ta 0,4%. 
Pues e porcentahe cu Gobierno ta ofrece en total ta 1%, 
pero cuminsando na 2025 

Banda di esaki ta bay instala un comision di trabou 
mixto cu mester studia, teniendo cuenta cu e cuadro 
financiero, yega na proposicionnan pa crea e opcion 
pa baha cu pensioen mas tempran pa trabounan cu ta 
wordo considera extra pisa. 

Y hunto cu Sindicato mester studia un sistema pa trece 
un balansa entre trabou y bida familiar, pa medio di 
flexibilidad di trabou. 

Gobierno a propone pa reuni aki dos siman riba e tema 
aki bek. Pero por a compronde cu e sindicatonan ta re- 
uni dialuna atardi y anochi cu miembronan y despues 
lo trata di sinrta mas lihe posibel na mesa cu Gobierno. 

Gobierno di Aruba a reuni cu CAFT 

CAFT ta reconoce cu Gobierno ta tumando 
pasonan pa soluciona finanza di Aruba 





Conseho di Minister a reuni cu CAFT diabierna ultimo. 
CAFT di su banda a trece padilanti cu e debe di pais Aruba 
ta hopi halto, y p’esey mester tuma decisionnan structural 
pa baha e debe. Gobierno di Aruba lo cuminsa baha e debe 
na aña 2020, momento cu e prome surplus wordo realisa 
riba presupuesto. 

Pa loke ta trata e aña 2019, CAFT a indica cu e norma pa- 
labra lo wordo alcansa, y a expresa su reconocemento pa e 
esfuersonan di Gobierno pa logra y hasta ta mustra cu nos 
lo ta miho para cu den e protocol ta indica. 

CAFT a expresa e preocupacion pa cu gasto di personal. 
Ta hopi importante pa por controla nan miho y pa baha e 
gastonan aki. E unico forma cu pais Aruba por sali sigur 
di e problemanan financiero, ta si baha e gastonan di per- 
sonal. Tambe CAFT a enfatisa e importancia di e Reforma 
Fiscal, pa asina garantisa e entradanan di gobiernonan 
den futuro. 

Di parti di Gobierno, Minister President Evelyn Wever- 
Croes a describi e desaroyonan positivo di nos pais. Eco- 
nomia y turismo ta creciendo, desempleo ta bahando, y pa 
prome biaha den hopi tempo ta trahando riba un presu- 
puesto balansa, sin deficit. 


Ta p’esey Minister President a expresa su desapunto pa e 
conseho di CAFT pa duna Aruba un aanwijzing y a indica 
cu Gobierno ta manteniedo su mes na e normanan palabra 
cu Hulanda. Tambe pa loke ta trata e fondo di Sociaal Cri- 
sisplan, Gobierno di Aruba ta manteniendo su mes na pal- 
abracionnan. P’esey Gobierno ta desapunta cu toch CAFT 
ta conseha pa manda Aruba un aanwijzing. 

Tambe a elabora riba e retonan, entre otro riba e tema di 
Venezuela y e situacion cu refineria. E reunion a bay den 
bon esfera. Ta obvio cu CAFT ta sigui preocupa y lo kier 
mira Gobierno tuma mas paso pa garantisa cu Aruba lo no 
cay nunca mas den e problemanan financiero cu nos pais 
ta aden. Gobierno tambe ta comparti e pensamento ey. 

“Tanten cu nos Gobierno ta na mando, mi por garantisa 
un bon maneho financiero di nos pais. Locual cu nos mes- 
ter evita ta pa nos pais cay bek den man di gobernantenan 
iresponsabel cu a redobla e debe di nos pais y riba dje ta- 
bata tin e curashi di pidi cada ciudadano pa paga e debe 
bek, cu orguyo. Riba cada baby cu nace awe tin un debe di 
40 mil florin. Esaki ta e resultado di e peor maneho finan- 
ciero cu nos pais a pasa aden. Entrante otro aña e rumbo 
ta cambia y nos ta cuminsa paga debe bek. Pa asina crea 
un miho futuro pa nos yiunan y nan yiunan” Minister 
President Evelyn Wever-Croes a duna di conoce 

Casi 5 aña pa homber cu 
a comete serie di delito 


TUR cos e homber RDP a nenga of a prefera di keda keto ora 
a haci pregunta na dje encuanto e delito. Pero e pruebanan 
cu tin den e procesverbaal tabata suficiente pa Corte hay’e 
culpabel. E hecho cu na hoben su tata tabata maltrat’e pisa, 
no a hunga un rol na momento di impone un castigo. 

E tabatin 7 acusacion contra dje, entre nan e robo di un Jeep, 
pero esaki si Corte a haya cu no a keda proba. Pa motibo aki 
a declar’e liber di e robo aki. 

Pues di e castigo di 6 aña incondicional cu Ministerio Publico 
a pidi contra dje, a baha te na 4 aña y seis luna. 

E tabata envolvi den caso di robo di un brommer di BMW cu a 
sosode na inicio di aña na San Nicolas y ora cu a rista su cas 
y a haya marihuana. Tabatin diferente mensahe haya den 
su celular relaciona cu plannan pa haci atraco; posesion di 
arma di candela y balanan; tabatin combersacionnan encu- 
anto matamento; maltrato cu e mes a graba, y diferente otro 
grabacion mas. 



E pio ta cu el a comete e delitonan aki den su tempo di prueba 
pa cual Fiscal a pidi pa ehecuta e un aña di castigo cu a keda 
pendiente. Eseynan tabata relaciona cu diferente caso di la- 
dronicia cu e tabata envolvi den dje. 

E motibo pakico a baha e castigo ta cu no a keda proba e parti 
di planea pa haci atraco (esey ta relaciona cu e mensahenan 
cu a haya riba su celular) y tampoco tin un prueba cu a mir’e 
cu e jeep wrangler horta. 

Pero si a proba robo di brommer; posesion di marihuana; pos- 
esion di arma di candela y bala cayente (e mes a saca potret 
di dje cu esakinan); e intento di un horta un ATM door di 
explota esaki ta algo cu el a hasta filma con ta bay hacie; y 
maltrato cu un “teaser” cu e mes a graba. 

E acusado aki ta bay pasa toch un poco tempo den prizon, 
pasobra en total el a haya 4 aña y seis luna, incluyendo e un 
aña di e sentencia anterior. 



AQUAGRILL 

E presidente di sindicato SADA diasabra 
ultimo a duna un declaracion den cual e 
ta papia riba e hecho cu e schors e ordo cu 
tabatin contra dje, esta cu e prohibicion di 
entrada na trabou. Despues di e segundo 
prolongacion, a yega na e conclusion cu no 
mester di otro prolongacion. Aunke cu e 
caso den Corte mes ta sigui ainda y ta spe- 
rando riba un decision di Hues. 

Tabata siman pasa cu Edward Maduro, a 
wordo informa door di mando di Cuerpo di 
Duana cu e decision di prohibicion di en- 
trada na trabou no ta bay wordo prolonga 
bek. Y cu e por reanuda su trabou. Un par 
di luna atras Maduro, hunto cu tres otro co- 
lega a haya notificacion oficial cu pa motibo 
di desaparicion di un arma na trabou, nan 
a haya un prohibicion di entrada na trabou 
mientras cu un investigacion a inicia. Madu- 
ro na diferente ocasion a bisa publicamente 
cu e dia en cuestion, e tabata den diferente 
reunion relaciona cu su trabou como sindi- 
calista pa cual no por pone responsabel di 
proceduranan cu mester a sigui siendo cu e 
no tabata na trabou mes. 

E decision aki tabatin un validez di seis si- 
man cu opcion pa prolongue pa un seis si- 
man mas. Despues cu e di dos prolongacion 
a vence, el a bin tende oficialmente cu e por 
cuminsa traha. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


10 vrd 


Small 


Prehibicion di 
enlrada contra 
Presidente di 
SADA cancela 


For di prome instante e sindi- 
cato SADA, el a bisa, a sinti cu 
esaki tabata manera un perse- 
cucion, pasobra facilmente por a 
averigua cu e no tabata na tra- 
bou dia di e sucedido. Mientras 
cu e investigacion tabata andan- 
do, e sindicato a dicidi pa toch 
bay Corte pa nan presidente. 
Pero den esaki no tin un deci- 
sion cu a keda tuma caba. 
Aunke cu e decision pa e cum- 
insa traha, ta haci cu no ta nece- 
sario mas pa Hues tuma un de- 
cision den su caso, nan ta spera 
cu esey tuma luga toch y pa nan 
por demostra e ora cu e decision 
tabata simplemente un acto di 
persecucion. 

Den tur e tempo ey niun hende 
a papia cun’e, e no sa si a haya e 
arma di candela y si e investiga- 
cion ta cla caba. Maduro mes ta 
haya cu tur e cosnan aki, esta e 
ordo di prohibicion contra dje, 
por a wordo evita si a haci un 
investigacion prome cu a tuma 
medida. Simplemente a mira su 
nomber como esun cu lo mester 
tabata supervisor e dia ey, y a 
kere cu lo haya algo contra dje. 
Maduro no ta na altura si a haya 
e arma of no. No a ni interoga 
nan, segun Maduro ni tampoco 
si e investigacion a conclui. E 
tabata tin un combersacion cu e 


hefe interino cu e mester cum- 
insa traha bek. E no por bisa si 
e arma a wordo haya of no y con 
leu e investigacion ta. 

E hecho ta straño, e manera con 
tur e proceso a cana. Pero un 
biaha mas, Maduro, den cali- 
dad di presidente di sindicato, 
ta bolbe pisa y pone enfasis, cu 
den nan opinion, e cos aki taba- 
ta un persecucion. Unabes cu a 
wak nomber di Edward Maduro, 
nan a core tuma decisionnan sin 
bay wak en realidad kico tabata 
e situacion riba e dia en cues- 
tion. Esey ta algo cu a stress 
riba dje durante tratamento den 
corte. E ta di lamenta pasobra, 
aña pasa e director a raporta su 
persona pa un informacion cu a 
saca den prensa. Te dia di awe e 
asunto a bay den “doofpot”. Ta 
bay un aña cu esey a pasa. Ya 
caba e tempo ey a señala cu esey 
ta trata di un persecucion como 
presidente di sindicato. Por 
mira un biaha mas, den e caso 
di aña pasa, nada no a sali na 
cla tampoco. Minister no kier a 
interveni tampoco. Awor aki un 
biaha atrobe mando a tuma un 
paso contra dje, segun e cosnan 
a cana manera debe ser. 

Te asina leu ta dos persona so a 
presenta bek na trabao. E otro 
dos personanan si a haya pro- 
longacion. 

NOTIFICACION IMPORTANTE! 


Apreciabel Cliente, activa bo tarheta NOBO Aruba Bank Mastercard 
Debit Card prome cu 31 di October, 2019 

• Si bo no a ricibi bo Aruba Bank Mastercard Debit Card por favor jama nos 

Contact Center na +297 527 7777 of Whatsapp +297 592 7777 pa asistencia. 



• Si bo mester ahusta bo adres di residencia por hasi un cita na bo sucursal di preferencia 
via www.arubabank.com/services/24-7-banking/e-appointment. Pa hasi e 
cambio mester trece recibo di ELMAR, WEB, of SETAR como prueba di e 
adres nobo y un ID valido (Cedula, rijbewijs, paspoort). 



Velero Beyond Infinity salba di kibra riba rif 



DIAHUEBS ultimo e oficial na warda na Aruba, a 
haya informacion via di Centrale Post cu tin un velero 
den problema y ta pidi pa asistencia. E velero, Beyond 
Infinity e momento ey tabata na altura di Roger’s 
Beach cu 3 persona abordo. 

Mesora e Metal Shark di Guardacosta a ser poni den 
accion y asina na altura di Barcadera a logra haya e 
velero y tou esaki hiba na haf di Barcadera. 

E capitan di e velero a duna di conoce cu el a sali for 
di Aruba direccion pa BVI, pero na caminda a haya 
problema cu cu bela. 

E capitan a dicidi pa bolbe pa Aruba, pero unabes den 
becindario di Aruba, a haya problema cu su motor. 

A dicidi pa cuminsa drief y casi a bay pega riba rif. 
E personanan abordo sigur tabata masha contento di 
mira Guardacosta den nan direccion y asina por a tou 
nan hiba tera, si cu ningun di nan a sali di malo. 

Shea Gopaul di GAN ta orador 
internacional pa evento di ATIA 



OTRO luna Aruba Trade & Industry Association (ATIA) 
ta ene su evento anual cu orador internacional. E a ta un 
evento interesante pa tur esnan cu kier duna importancia 
na e recurso mas importante di cualkier compania cu ta su 
hendenan. 

E evento corporativo anual cu e tema “Developing our hu- 
man capital” ta tuma luga riba diabierna, 15 di november, 
di 7’or pa ll’or di anochi, na House of Mosaic. Ya caba aña 
pasa a organisa e evento eynan y a haya reaccionnan hopi 
positivo. Ticket ta obtenibel pa 100 dollar na oficina di ATIA 
(info@atiaruba.org) of via di nan Facebook. 

Michelle de Groot, directora di ATIA, den e conferencia a 
bisa cu ATIA ta hopi contento di por anuncia e di 10 edi- 
cion di nan evento corporativo anual, cu ya caba ta uno bon 
conoci bou di e comunidad comercial. E evento aki ta brinda 
oportunidad na e participantenan pa scucha un orador (sea 
local of internacional) riba un tema actual. Pero tambe ta 
brinda oportunidad pa “networking” cu comerciantenan y 
otro personalidadnan prominente di sector priva of publico. 
“Developing our human capital” ta e tema di e aña’ki. ATIA 
a bin ta scuchando for di su miembronan pa algun tempo 
caba con dificil ta pa haya personal den e mercado laboral, 
y ta papia aki di puestonan na tur nivel den un compania. 
Loke cu nan ta consciente di dje ta cu tin un desempleo 
di 7.3%, segun e ultimo cifranan disponibel cu ta data di 
november 2018. Bou di e hobennan e cifra di desempleo ta 
hasta 16.2%. Tin hende buscando trabou, pero loke tin na 
oferta riba mercado, no ta loke e companianan mester. Es- 
aki ta nifica cu mester busca trahado for di afo, pero e ta 
nifica tambe, segun sra. De Groot, cu e ta un proceso basta 
largo y dificil. Consecuentemente hopi compania ta dicidi 
di sigui cu e personal mes cu nan tin of mester para nan 
crecemento. 


Analisando e situacion, ATIA a dicidi pa invita como ora- 
dor sra. Shea Gopaul, kende ta representante special di e 
organisacion internacional di doñonan di trabou na Na- 
cionnan Uni. Loke ta hala atencion ta cu sra. Gopaul ta 
fundadora di Global Apprentinceship Network’ (GAN). Su 
experticio riba e tereno aki ta bira hopi importante pa Aru- 
ba. GAN ta un organisacion cu ta conecta companianan y 
organisacionnan cu hobennan y cu “lifelong Learners” pa 
forma asina un conexion entre educacion y empleado (si- 
ñanando trahando). Na Aruba y otro partinan di mundo, e 
directora di ATIA a splica, ta existi loke nan ta yama “skills 
gap”, esta loke e hobennan ta siña y loke e mercado laboral 
tin necesidad p’e no ta cuadra. P’esey e formula di forma 
partnership entre companianan y scolnan di tur nivel por 
yuda accelera adkisicion di e habilidad y capacidad necesa- 
rio den e mercado laboral y forma un “pool” di talentonan 
local cu ta cuadra cu e necesidad. 

Ta hopi importante pa esnan cu ta forma parti di e mer- 
cado laboral caba sigui adkiri conocemento durante henter 
nan bida, participando den training, tayer of otro educacion 
(mas formal) pa crece den bo ramo. Educacion na trabou, cu 
a keda proba, ta hopi importante pa e trahadonan. Esey ta 
conta hopi ora cu nan dicidi pa cual compania nan ta bay 
traha. E oportunidad di educacion na trabou ta mantene 
nan motiva y ta aumenta e productividad tambe. “P’esey 
nos ta hopi contento di por trece Shea Gopaul pa papia riba 
e tema aki. Nos ta encurasha e comunidad comercial pa no 
warda te ultimo pa cumpra e ticket. A cuminsa cu e pro- 
mocion e siman aki, y ya ta yegando na 50% di ticketnan 
bendi.” 

CMB 

E evento anual aki cu orador internacional tabata posibel 
cu cooperacion di CMB, cu un biaha mas a kere den e evento 
importante aki pa e comunidad comercial. Ilan Lopez, Pub- 
lic Relations & Marketing Officer di CMB, tabata presente 
na e conferencia di ATIA. A bisa cu e evento aki ta algo cu 
CMB tur aña ta patrocina, ya cu e ta un tema cu ta coher- 
ente cu e comunidad y cu ta di importancia pa pone luz riba 
dje. CMB ta kere semper den educacion continuo y ta algo 
cu nan ta promove internamente, pasobra e cuponan di tra- 
bou ta dinamico y ta keda cambia pa cual nan ta inverti den 
empleadonan cu kier sigui siña. E ta haci cu un negoshi ta 
bira sostenibel a largo plaso. Henter comunidad comercial 
ta invita pa participa na e evento aki. 

Mester poni borchi ora cu tin trabou riba caya 





DIASABRA merdia, pa mas of menos 12’or 
y 10, a sosode un accidente cual tin cu bisa cu 
ta pa motibo di negligencia. Aparentemente 
un Nissan March coriendo den e zijweg ban- 
da di Flortique na Tanki Flip, a haya señal 
pa e por a pasa na man drechi di un truck di 
DOW, cu na e momento ey tabata poniendo 
asfalt riba caminda. Esaki ya caba no tabata 
cumpli cu reglanan di trafico, por ehempel no 
tabata tin ningun borchi di indicacion cu tin 
un trabao andando y no tabata tin pilon poni 
tampoco. 

Mientras cu e March tabata pasando banda 
di e truck, un otro trahado cu tabata tin e 
porta di pasahero habri y teni, cobando den 
jug di awa, a laga e porta bay, consecuent- 
emente kibrando e spiel di e March y tambe 
raspando e auto. 

Un patruya di Playa cu tabata riba e ruta 
aki a para y a check si tur cos tabata bao di 
control. Chauffeur di e March a splica kico 
a pasa, caminda cu e polis a confirma cu en 
berdad no por ta asina cu por yega y traha sin 
ningun tipo di indicacion den trafico, treci- 
endo esaki na peliger, referiendo asina na e 
trahadonan di DOW. 

Pero pa sorpresa di e chauffeur di e March, e 
agentenan a subi nan patruya y a sigui nan 
caminda. E chauffeur di e March, claramente 
disgusta a keda warda riba roadservice di su 
seguro, pa asina e duna su declaracion. 

Xpresa bo mes 


Miembronan di Conseho di Kerki Protestant Playa a perde tur norma di fatsoen 

Po: Grupo di Accion Kerki Protestant Playa 


E momento a yega pa 
particularmente e miembronan 
di Kerki Protestant Playa y 
nos comunidad en general 
wordo poni na haltura di e 
acontecimentonan sumamente 
negativo, cu ta tumando lugar 
den dicho congregacion. 

E funcionamento di e siguiente 
personanan Eric van Beveren, 
Gisela de Cuba, Jennifer 
Ritfeld, Henna Snijder, 
Daphne van der Deure, 
Samuel Dumfries, Dienne 
de Lanoi y Arjan Smitshoek, 
formando parti di Conseho 
di Kerki Protestant Playa, ta 
crea hopi duda si nan moral lo 
por ta basa riba principionan 
Cristian, esaki n’e momento cu 
ta acepta ds Ernst Stutterheim 
haci mofa di Catoliconan y 
demas ciudadanonan den nos 
comunidad. 

Na cuminsamento hopi a 
kere cu ds Ernst Stutterheim 
en persona tabata e unico 
problema, pero awor a bin 
resulta cu e funcionamento di 
e miembronan ariba menciona 
a empeora e situacion mas 
aun. Añanan largo no a 
percura pa mantene e lista di 
miembrecia. Tampoco no ta 
aplica e reglanan encuanto 
nombramento di miembronan 
nobo p’e Conseho di Kerki. 
Continuamente ta tolera 
ds Ernst Stutterheim bula 
pipa pa actonan di entiero y 
matrimonio, cada bes un Domi 
di otro congregacion mester 
regla esaki. 

Ta nenga rotundamente di 
bishita hende malo sea na cas 
of na Hospital, corda awor pa 
duna otronan sosten den nan 
momentonan di necesidad 
spiritual. Awor pa colmo e 
Conseho di Kerki Protestant 
Playa kier mantene ds Emst 
Stutterheim den funcion 
apesar cu su contract a keda 
termina varios luna pasa caba, 
sin e minimo posiblidad di 
prolongacion. 

Fuera di esey ta permiti 
ds Ernst Stutterheim sigui 
biba por nada den e cas den 
Bilderdijkstraat, strobando 
asina un posibel Domi nobo 
bin Aruba. 

Pa splica un ke otro mihor: E 
cas encuestion ta mara na un 
contract; si no tin contract no 
tin cas! Just simple like that. 


Un cos ta sigur: Danki na apoyo 
di e miembronan di Kerkenraad 
Kerki Protestant Playa, ds Ernst 
Stutterheim a logra introduci un 
fenomeno unico aki na Amba, no 


solamente su persona por wordo 
considera un “woningkraker”, pero 
tambe un “baankraker” alabes. 

Ki berguensa: Ds Ernst Stutterheim 
hunto cu su”schismatici” sin 


escmpulo ta sigui trapa riba nos 
custumber- y reglanan di Kerki, 
p’asina finalmente por logra un 
kiebro total di nos Kerki na Playa, cu 
ta data for di 1846. 


EXECUTORIALE OPENBARE VERKOOP 

Op donderdag 28 november 2019 des namiddags om 14.00 uur, zal in de Kamer van Koophandel en Nijver- 
heid van Aruba, J.E. Irausquin Boulevard 10, Oranjestad, Aruba, ten overstaan van notaris mr MJ.C.Tromp of 
haar plaatsvervanger, de executoriale verkoop, als bedoeld in artikel 3:268 van het Burgerlijk Wetboek van 
Aruba casu quo als onherroepelijk gemachtigde bedoeld in artikel 1203 (oud Burgerlijk Wetboek van Aruba), 
bij opbod en daarop volgende afmijning worden gehouden van: 

1 een perceel eigendomsgrond ter grootte van 1.003 M2, gelegen aan de Dadelstraat op Aruba, 
kadastraal bekend als Land Aruba Eerste Afdeling Sectie C nummer 838, met het daarop gebouwde, 
plaatselijk bekend als"Dadelstraat 33"; 

Inzetprijs: Afl. 156.000,== 

2 een complex eigendomsgronden gelegen te Santa Cruz groot ongeveer achthonderd en drie 
vierkante meter (+ 803 m2) bestaande uit: 

a. een perceel eigendomsgrond, gelegen te Santa Cruz in Aruba, uitmakende een ter plaatse 
afgebakend gedeelte ter grootte van ongeveer driehonderd zeven en vijftig vierkante meter 
(+ 357 m2) van het perceel kadastraal bekend als Land Aruba, Eerste Afdeling Sectie R, nummer 3219, 
of zoveel groter of kleiner als na kadastrale opmeting zal blijken zoals op het terrein is of zal worden 
afgebakend, welk perceelsgedeelte nader is aangegeven met kruisarcering als 

SUA-MD no. 1128/2006 in particulier meetdocument de dato dertien december tweeduizend en zes, 
opgemaakt door 

SURVEYING UNLIMITED ARUBA N.V. (index: D592); 

b. een perceel eigendomsgrond groot vierhonderd zes en veertig vierkante meter (446 m2), gelegen te 
Santa Cruz in Aruba, kadastraal bekend als Land Aruba, Eerste Afdeling Sectie R nummer 3642; 
Inzetprijs: Afl. 94.000,== 

3 het recht van erfpacht tot elf december tweeduizend zeven en zestig (11-12-2067) op twee percelen 
domeingrond ter gezamenlijke grootte van eenduizend driehonderd twee en zeventig vierkante 
meter (1.372 m2), gelegen aan de Bernhardstraat in Aruba, te weten: 

a. een perceel domeingrond groot zevenhonderd acht en veertig vierkante meter (748 m2), als 
nader omschreven in de kadastrale meetbrief nummer 164 van vier oktober negentienhonderd vijf en 
veertig (04-10-1945); en 

b. een perceel domeingrond groot zeshonderd vier en twintig vierkante meter (624 m2), als nader 
omschreven in de kadastrale meetbrief nummer 165 van vier oktober negentienhonderd vijf en 
veertig (04-10-1945), 

met de op de voormelde percelen bevindende opstal van een zakenpand, plaatselijk bekend als 

"Bernardstraat 267"; 

Inzetprijs: PM 

4 het recht van erfpacht tot zes juni tweeduizend vier en twintig (06-06-2024) op twee percelen 
domeingrond ter gezamenlijke grootte van vijfduizend driehonderd vier en vijftig vierkante meter 
(5.354 m2), gelegen te Barcadera, te weten: 

a. een perceel domeingrond groot vierduizend negenhonderd en tien vierkante meter 
(4.910 m2), kadastraal bekend als Land Aruba Eerste Afdeling SectieT nummer 147; en 

b. een perceel domeingrond groot vierhonderd vier en veertig vierkante meter (444 m2), 
kadastraal bekend als Land Aruba Eerste Afdeling SectieT nummer 1842; 

met het daarop gebouwde zakenpand, plaatselijk bekend als "Barcadera 1-A"; 

Inzetprijs: PM 

De veilcondities zullen 8 dagen voor de verkoopdatum ter inzage liggen ten kantore van voornoemde notaris. 

De executant behoudt zich het recht voor, de veiling uit te stellen en op te houden zonder de verplichting de 
reden(en) daartoe te noemen. 

Tot en met 13 november 2019 kan onderhands op het te executeren registergoed worden geboden bij een 
aan voornoemde notaris mr MJ.C.Tromp gericht geschrift. 


Bieders dienen terstond een bankgarantie of een gelijkwaardige document dat aanvaardbaar is voor de bank 
te overleggen en in het bezit te zijn van een geldig identiteitsbewijs. 

Notariskantoor mr MJ.C.Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/auction@notaristromp.com 

Varios caso di chauffeurnan "cansa" tras di stuur 





DIADOMINGO mainta trempan por 
a mira polis parti zuid di e Citgo Boulevard 
para na loke ta parse un Ford SUV. 

Tawata den careda di 6:30 a.m cu polisnan lo 
a spot e dama chauffeur aki coriendo basta 
malo y a pare pazuid di Citgo Boulevard. 

E1 a wordo hiba door di polis warda, unda elo 
mester pasa e test di Alcohol na un mashin. 
Den un otro caso cu a sosode den Engeland- 
straat/Frankrijkstraat tambe tin di haber cu 
hende cu a bebe. Diadomingo mainta pa mas 
o menos 5:30 polis a bay e crusada di Engle- 
landstraat cu Frankrijkstraat, unda un auto 
lo a accidenta. 

Na yegada polis a topa cu un Ford Figo pega 
contra un borchi di propaganda. 

Na stuur tawata tin un hoben chauffeur, cu 
mesora y honestamente a bisa polis cu ela 
bebe un poco y a pega soño. 

Posiblemente nos no ta sigur, debi na su hon- 
estidad polis no a detene y tambe tawata algo 
eenzijdig(no tin otro partido envolvi). Pero tur 
gastonan mas cu claro lo cay pa su persona. 

Chauffeur femenino a dal acera y kentel auto 



DIADOMINGO marduga esnan na Citgo Oranjestad 
lo a pasa den susto di nan bida. 

Un dama chauffeur biniendo for di pariba pa sigui pa 
Van Leeuwenhoekstraat a perde control cu su auto 
na e luznan di trafico. 

Pa un of otro motibo e auto KIA a subi e acera ranca 
luz di trafico pa despues kentel y keda di banda. 
Polisnan cu a yega mesora a pusha e auto ariba su 
cuatro wielnan bek. 

Por a mira tambe cu e dama a logra sali di e auto y 
tawata sinta abou, wardando ambulance. 

Na yegada Paramediconan a controla e dama na e 
sitio. Velocidad halto posiblemente a hunga un rol. 



Chauffeur haya na soño cu basta placa 



DIASABRA marduga polis a haya 
informacion cu lo tin un persona na 
soño den un pick up altura di Linear 
Park. 

Parce tambe cu e homber aki bou in- 
fluencia tawata tin basta placa den su 
poder. 

Polisnan a dicidi pa pidi un Transport- 
wagen pa hib’e warda pa mira si e ta 
haya un luga pa descansa of yama un 
hende pa buske. 

Polisnan a dicidi di hib’e pa su propio 
siguridad. Den e estado cu e tabata 
nan lo por atrak’e of si e dicidi di core 
auto toch, e por a causa un accidente. 

Control pisa di polis diasabra anochi manece diadomingo 



DIASABRA den oranan di anochi, Cuerpo Policial di 
Aruba a cuminsa cu un control di trafico, tabata trata di 
un control severo, na diferente puntonan strategico, entre 
otro dilanti Aruba Ports Authority y Misa di Tanki Leen- 
dert. E controlnan no tabata solamente riba documenton- 
an di auto, pero nan tabata busca pa droga y arma tambe. 
Den e area di Hotzone na Palm Beach, pobsnan a tene un 
accion di ristamento preventivo. 

Nos a bin ta compronde cu varios boet a wordo reparti pa 
entre otro, coremento di auto sin rijbewijs, seguro di auto 
cu no tabata na ordo, number di auto cu no ta full paga. 
Tambe tabata tin algun detencion cu a cay durante e con- 
trolnan aki. Cuerpo Especial Arubano a duna Cuerpo Pob- 
cial un cooperacion pa transporta e personanan cu tabata 
wordo deteni durante e controlnan aki, pa warda di polis. 
Te na e momentonan aki no ta conoci cuanto boet y ni de- 
tencion a cay, tampoco no ta conoci e motibonan di e boet- 
nan y detencionnan, pero segun nos a compronde cu tabata 
trata di un accion exitoso di parti Cuerpo Policial di Aruba. 



i* m 

Nicole Lin: 


"Ml KIER BIBA : Cu yudansa di 
comunidad mi por biba cada aña" 



s and symptoms of COPD 


rtness of breath 


Chest tightness 
Ongoing (chronic) cough 




4 1 % 


v * - 


Difficulty with routine activities 

Fatigue 

Weight loss 

Muscle loss 


PA ta un pashent cu COPD tur dia ta un lucha, AZV ta 
un organo cu NO ta kere den tratamento di Stemcell, 
pero pa varios aña paisnan den exterior si ta kere y na 
momento cu ta sinti y haya mehoracion tin speransa 
pa sigui lucha. Awe ma nebulize despues di un siman! 
Door cu mi tin poco dificultad cu slijm. Sinembargo mi 
ta sintimi super bon. 

No tin comparacion cu antes of miho bisa aña pasa. 
Mi dokternan na Aruba mes ta asombra di con bon y 
stabiel mi ta bayendo. Aunke den pasado un dokter a 
perde speransa y a mandami cas bay muri den algun 
luna. Sinembargo cu fe y speransa mi no ta ansha casi 
mas como tambe mi mes por hasi casi tur cos awor na 
cas (menos cushina). 

Pero e feeling aki ta awesome y mi tin hopi miedo di 
perde. Mi ta desea cu mas hende manera ami por haya 
e chens aki den bida pa un miho calidad di bida en bes 
di pas’e den cama na cas of den hospital. 

Hopi ta e preguntanan si berdaderamente tin mas hen- 
de manera mi cu e malesa di COPD? Claro tin pero nos 
no ta waknan paso nan ta hopi malo pa sali for di cas. 


Danki Dios y mi tratamentonan di Stemcell mi por bisa 
mi a haya un otro chens pa biba y cu un bon calidad di 
bida cual ta e mas importante. Mi tin casi tres aña na 
bida y luchando y mi no a wordo hospitalisa manera 
tur pashent di COPD ta pasa aden. Mi ta gradici Dios 
tur dia cu mi ta na bida. 

Awor falta 4 siman ainda pa mi bay. Nos ta leu ainda di 
e suma pero speransa ta e ultimo cos cu mester perde 
manera mi mama tabata bisa. MI KIER BIBA y esey 
ta lo unico cu ta importante pami. Mi gana di biba ta 
loke tin mi na bida!. 

Esnan cu kier yudami por contact mi via mi Facebook 
libremente Nicole Lin (Natalie) of tambe un stichting 
cu a lanta specialmente pa yuda tur persona cu tin me- 
sun situacion cu mi y cu no ta haya yudansa di AZV. 

Stichting Yudami Hala Rosea Aruba unda cu por haci 
donacion na RBC bank # 7700000100261796 KVK 
sl743.0 E Mail: yudamihalarosea@gmail.com 








16 


AWEMainta 


Dialuna, 28 october 2019 


Riba ritmo di Brassband, Baile y $20,000 cash total na premio 

Wind Creek Seaport Casino a habri su portanan 


Wind Creek Seaport Casino ta yamabo ‘Bon Bini’. Despues 
di algun luna di preparacion y renobacion, a yega e momento 
pa habri e portanan di Wind Creek Seaport Casino den un gran 
re-apertura ofreciendo e ultimo tecnologia den machine, mesa 
y efectonan di luz. Un diseño unico inspira riba ‘Island meets 
modern Dutch’. 

GRAN APERTURA 

Un apertura manera ningun otro. Tabata 12-ora sin fin di musica, 
cuminda, bebida, diverticion y un gran sorteo di $10,000 cash. E 
mainta a inicia cu musica y ritmo di Brassband sigui pa un baile 
tradicional folklorico di miembronan di Poarch Band of Creek 
Indians directamente for di Alabama. Un fusion di cultura, ritmo 
y baile simbolisando e bendicion p’e comienso nobo di Wind 
Creek Seaport Casino como tambe e bon bini di Wind Creek 
Hospitality aki na Aruba. 

E ceremonia di re-apertura a ser efectua pa sr. Jay Dorris, 
Presidente & Chief Executive Officer di Wind Creek Hospitality. 
Conhuntamente cu sr. Paul Gielen, General Manager di 
Renaissance Aruba Resort & Casino, sr. Dorris a corta e sinta 
grandi di re-apertura anunciando asina e exito di Wind Creek 
Seaport Casino. 

Di acuerdo cu sr. Dorris; “Mi a bin ta spera e dia aki desde cu 
nos a cumpra e casino na 2017. Desde inicio nos a bin ta realisa 
con special Aruba ta y pesey a traha duro pa resalta e cultura den 
e diseño y renobacion di e casino. Awor nos lo bay concentra pa 
brinda nos hungadornan e mihor experencia di casino na Aruba”. 

ISLAND MEETS MODERN DUTCH 

Na momento di diseña e interior di Wind Creek Seaport Casino, 
diferente factor a bin dilanti, pero un factor importante cu a 
resalta tabata e hungadoman local. E diseño a keda den man di 
Dash Design. Wind Creek Seaport Casino su interior ta un fusion 
di e cultura local cu un toke di modernismo Hulandes caminda 
no solamente e hungadornan local, pero tambe e turistanan por 
relaha y disfruta asina di un casino nobo y modemo. Un inversion 
di $2.5 miyon cu lo duna e hungadoman un experencia manera 
ningun otro na Aruba. 

RENOBACION CASINO 

Wind Creek Seaport Casino ta conta cu e ultimo tendencia den 
tecnologia di luz. E luznan aki ta ilumina e casino completo cada 
biaha cu un jackpot wordo gana creando asina un fiesta di color, 
un tecnologia prome biaha den casino na Aruba. 

Wind Creek Crystal Casino ta habri 24-ora pa dia y Wind Creek 
Seaport Casino ta habri di 10’or di mainta te cu 4’or di madruga. 

Dama bou influencia di alcohol of 
otro substancia, y a keda deteni 



I 1 



b ám 


34 


^ _ jy 


DIABIERNA den oranan di anochi presen- 
cia di Polis a wordo pidi cu hopi urgencia na 
altura di Citgo Tanki Leendert, pa motibo cu 
tin un dama eybanda cu tabata basta bou in- 
fluencia di alcohol y of droga. E dama tabata 
no solamente causando molester, pero tambe e 
tabata forma peliger riba caya pa su mes y pa 
otro. 

Na yegada e agentenan policial a bin topa cu 
e dama aki y mesora a ripara cu enberdad e 
dama ta basta bou influencia y no ta descarta 
cu e por ta bou influencia di otro substancia 
tambe. 

N’e sitio nan a bin compronde cu e dama aki 
tabata den un auto cu mas hende y pa motibo 
cu e tabata haci hopi fastioso, e personanan 
den e auto a dicidi di bahe cant’i caminda na 
Tanki Leendert. 

E decision di baha e dama cant’i caminda sigur 
no tabata uno responsabel, mirando den ki es- 
tado e dama tabata, e miho opcion lo tabata pa 
hib’e su cas of bah’e na un Warda di Polis. 

Polisnan n’e sitio mesora a dicidi di detene e 
dama y a pidi pa un transportwagen, esaki no 
a cay den bon tera cerca e dama bou influen- 
cia, pero e agentenan no por a laga e dama den 
estado cu e tabata riba caya, e lo por haci daño 
na su curpa y sigur por forma peliger riba caya 
pa su mes y pa otro tambe. 

Transportwagen di Polis a bin busca e dama, 
esaki a haci e dama bira mas razo ainda. E 
dama a cuminsa expresa su mes no mucho 
bunita y tabata grita e agentenan policial “F... 

Na Warda di Polis e dama a haya un kamber 
gratis pa sosega te ora e bin bij. Den e cel na 
Warda di Polis e ta mas sigur y ora e bin na 
tino bek, e lo gradici e agentenan policial pa a 
tuma e desicion aki. 

Auto a dal ciclista, el a keda herida y 
tranporta pa Imsan cu ambulance 



DIABIERNA den careda di 9’or di ano- 
chi, presencia di Polis y ambulance a wor- 
do pidi cu urgencia pa un auto cu a dal un 
ciclista. E ciclista a keda herida. Esaki a 
sosode na altura di Dream House na Brasil. 
Na yegada enberdad, nan ta bin topa n’e si- 
tio cu un ciclista herida. E dama cu tabata 
stuur e auto cora aparentemente pa un of 
otro motibo no a mira e bais y a dal esaki, e 
impacto tabata un poco fuerte cu e homber 
riba e bais a cay abou. 

Despues cu personal di ambulance a haci 
un checkeo medico cu e victima n’e sitio, 
nan a dicidi pa mihor hib’e Imsan na San 
Nicolas pa un control medico mas avan- 
sa. Mirando cu el a haya basta golpi na 
cabes y tabatin varios rasca na su curpa. 

No ta tur hende tin mesun suerte: 

Chauffeur burachi mag di yama hende bin buske 

DIASABRA madruga den careda di 2’or, 

Polis a mira un pick up coriende zig zag riba 
caminda. Esaki tabata den area di Klip. 

Mesora a duna e chauffeur un Stopteken 
unda el a cumpli cune tambe. 

Agentenan por a nota cu e chauffeur ta bou 
influencia. Pa protocol a saca e Alco-sensor, 
segun nos a compronde n’e sitio, e lo a sur- 
pasa e limite 3x. 

Agentenan policial cu kizas conoce e chauf- 
feur a unicamente kita su rijbewijs y pone 
e auto un banda. Polis a dune e opcion p’e 
chauffeur burachi yama un hende bin buske. 

De facto e mester a keda deteni. 



Polis a interveni den problema 

di pareha na Kamay 

DIASABRA madruga 
Polis a wordo informa di 
un caso di problema cu 
ta saliendo di man, esaki 
tabata na Kamay. 

Tabata den careda di 
1:30 cu Polis a yega 
n’e adres y ta topa cu e 
pareha pleitando fuerte- 
mente. Por a compronde 
cu e dama lo no tabatin 
plannan mucho bon cu 
su curpa. Mesora Polis a 
interveni, y logra calma 
e situacion. Despues di 
papia cu ambos, Polis a 
duna e homber lift pa un 
famia. 

Habitcmte a spanta ora auto a dal nan cura di cas kibra 

DIABIERNA anochi pa mas o menos 
10’or, Polis y Forensys a wordo avisa di dal- 
mento na Sero Blanco. 

Den oranan di 10’or, e habitantenan a tende 
un zonido duro, y ora a bay mira a resulta 
cu un auto a dal contra nan cure kibrando e. 

Chauffeur na stuur aparentemente conoce 
e habitanten, el a bay y bolbe despues di al- 
gun minuut. E momento eynan e lo a bay 
splicanan cu e ta paga e daño cometi n’e 
propiedad. 

Polis parce a yega y mirando cu e chauffeur 
conoce y lo a yega na areglo cu otronnan a 
sigui. 

Habitantenan di e cas a sinti cu persona ta- 
bata bou influencia. 



Polisnan generoso a manda chauffeur bay 
drumi despues di e core malo riba rotonde 



DIASABRA madru- 
ga Polis a mira con un 
van H1 no a bira nor- 
mal rond di rotonde di 
Noord, pero a subi’e na 
su banda links p’e bay 
direccion pariba. 

Mas cu claro Polis a 
bay su tras y na su cas 
nan a papia cune. 

Polis a splike un ke 
otro debi cu no tabatin 
su rijbewijs cune y ta- 
bata un poco bou influ- 
encia. 

Nan a mande bay 
drumi. Polis ta bastan- 
te generoso e weekend 
aki. 

Campcma "Ban Lanta y Planta" a start Sali 

DESPUES di un post riba Facebook di sr.Ewald 
Biemans di Bucuti Beach Resort, kende a inspira un 
grupo di amigo pa bin hunto pa cuminsa cu un inicia- 
tiva. Nan tabata sa tambe cu nan tabatin mester di 
ayudo, pesey nan a invita e expertonan di tanto Santa 
Rosa como Departamento di Naturalesa y Medio Am- 
biente y otro personanan cu experticionan pa forma 
parti di un grupo cu ta bay traha pa motiva y inspira 
otronan pa planta mata y palo nan na Aruba. 

Despues di varios sesion di “brainstorming” a dicidi di 
start sali cu un campaña di conscientisacion y accion 
na unda ta invita tur hende cu ta biba na Aruba pa 
cuminsa planta mata pa Aruba por haya mas vegeta- 
cion, sombra y tur otro beneficionan cu mata ta brinda. 

E grupo di amigonan y e departamentonan di Gobi- 
erno cu ta specialisa riba e tereno a bin hunto pa lan- 
sa awe nan campaña cu ta basicamente mobilisa tur 
hende pa planta bek. 

E intencion no ta p’e keda na un accion y nada mas, e 
ta un idea pa sigui y encurasha otronan pa planta mas 
mata pa Aruba y mundo. Nos ta cuminsa cu un luna di 
campaña na unda nos ta pidi pa via di nos FaceBook 
Page (insert name), e publico participa y manda nan 
potret of video di plantamento di un mata den nan cura 
y post esakinan riba e pagina di Ban Lanta y Planta! 

Lo saca varios ganador di premionan hopi atractivo cu 
nos ta bay anuncia riba e mesun pagina aki. 

Por sigui e pagina di Facebook Ban Lanta y Planta pa 
haya sa di e premionan y e diferente actividadnan cu 
ta pasando. 

Tambe nos tin Directora di scolnan publico, sra. Nora 
Eleonora cu nos a invita pa participa cu e movimiento 
aki na unda cu un total di 10 scolnan publico ta bay ta 
envolvi. 



Nos lo bay ta aserca varios instancia den e proximo 
temporada pa participa cu nos den forma di premion- 
an pa duna na e ganadornan di e campaña Ban Lanta 
y Planta! 

Awe nos ta bay planta un mata den cura di Bucuti 


Beach Resort como prome ehempel den e sector ho- 
telero cu ta cuminsa cu planta un mata di fruta. 

Ewald Biemans a invita miembronan di prensa pa ban 
cu nan pafor unda nan lo efectua e prome paso di nan 
campaña Ban Lanta y Planta. 

Alurrmonan di Unit Service EPB San Nicolas a 
completa curso di y Programa di Excelencia di Aruba' 


DESPUES di un periodo di 5 siman 
e alumnonan di e di dos aña di Unit 
Service a finalisa nan curso di ‘Pro- 
grama di Excelencia di Aruba’. 

E curso a cuminsa for di september y a 
finalisa siman pasa 17 y 18 di october 
2019. Un total di 46 alumno a partici- 
pa n’e curso den “Horeca Project”. 

E curso aki tin como meta pa educa nos 
alumnonan y cera nan bon conoci cu 
nos Isla Aruba dor duna nan informa- 
cion corecto y consistente di nos isla. 
Tambe ta siña e alumnonan con pa 
duna un Servicio Excelente cu “Zjei- 
to” na nos comunidad y nos bishitan- 
tenan. Asina ta percura pa hisa e niv- 
el di “Servicio Excelente” na Aruba y 
p’esaki keda riba un nivel halto. 

Nos alumnonan ta siña y cera concoci 
cu e hende pa su profesion, bira mas 
orguyoso di e profesion cu nan a scoge 
pe y tambe bira conciente con impor- 
tante nan rol ta pa nos industria di 
turismo. 

Na final di e curso e alumnonan a bay 
un bustrip y a ricibi nan certificado cu 
ta balido pa 4 aña, 

con pa duna Servicio Excelente na nos 
comunidad. 

Un pabien ta bay na tur e alumnonan 
cu nan certificacion y un danki di cu- 
rason na” Aruba Excellence Founda- 
tion”, conhunto Aruba Certification 
Program cu a haci esaki posibel. 

Sin lubida e facilitadornan cu a pre- 
senta e curso señora Susana Romero, 
meneer Giovanni De Windt y señora 
Melissa Robert bou di guia di mr. J. 
Kock y juf. N. Solognier. 



■ —■ ■ . 

Persona cu no tabata reaciona mas, a resusita 

A cuminsa core cu Polis y personal di ambulance 



DIASABRA den oranan di madruga, presencia 
di Polis y ambulance a wordo pidi cu urgencia 
na un adres na Boroncana pa un persona cu a 
yega eynan den un auto y e persona aki no tabata 
reaciona. 

Na momento cu e prome patruya di Polis a yega 
n’e adres, enberdad nan tambe a ripara cu e per- 
sona no tabata reaciona mes. E agentenan n’e si- 
tio a cuminsa pidi pa presencia di ambulance cu 
hopi urgencia. 

Na momento cu personal di ambulance a yega y 
tabata cla pa pone e persona riba brancard, un 
“milagro” lo a sosode, e persona a resusita for di 
“morto”. E1 a bin bij hopi razo, el a cuminsa halsa 
bos cu e Polisnan y cu personal di ambulance. 

E persona aki a cuminsa core nan na mal mane- 
ra tur esnan cu a bin pa dun’e prome auxilio y a 
salba su bida. 

No a keda Polis y personal di ambulance nada 
otro di laga e persona, kende a caba di resusita 
for di “morto” pa su cuenta y bandona e sitio. 



Awe dialuna 28 di october Joy Orman 
di Baseball Clasico 40+ lo conta di e 
desaroyo di Baseball Clasico 40+ y di 
e Koninkrijksspelen Baseball 40+ 

Apertura di e di 8 exposicion di arte na KvK dia 1 di november: 

Sra. Rani Varde ta expone su bunita 
obranan na Camara di Comercio 


PA algun aña caba Camara di Comercio y Industria 
di Aruba (KvK) ta duna su espacio na nos artistanan 
local y brinda nan e oportunidad di expone nan bunita 
creacionnan. Arte ta bin di inspiracion y ta stimula of 
por inspira otro tambe. E ta forma parti di e identidad 
di un persona, su cultura y pais. 

E biaha aki ta toca turno na sra. Rani Varde cu a haya 
e privilegio di dorna y embeyece e murayanan di KvK 
cu su obranan unico. 

Diabierna 1 di november awor pa 5’or di atardi KvK ta 
inaugura e exposicion oficialmente. Comunidad com- 
pleto ta keda invita p’e inauguracion. Riba e dia di 
inauguracion por admira e obranan den bon ambiente 
hunto cu un bebida y algun pasaboca. 

E obranan lo keda colga pa publico por pasa admira 
nan durante un periodo di un aña. Anteriormente 
KvK a expone obranan di sr. Van den Heuvel. Publico 
a disfruta di un variacion di creatividad di e artista. 

P’e di 8 edicion aki KvK a invita sra. Rani Varde cu tin 
un creatividad basa riba su propio experiencia y ori- 
gen. Sra. Rani Varde a nace na India y semper tabata 
facina cu arte. E ta expresa su herencia cultural den 
su obranan y ta inclui diferente elemento cu ta refleha 
su personalidad. Pa Rani e ta un placer ora e por in- 
spira otro personanan via su obranan. 

Un elemento cu ta guia Rani den su bida diario t’e 
custumber di meditacion. E ta practicando esaki pa 24 
aña caba y e ta sigui splica cu e sintimento cu esaki 
ta dune e ta expresa den su arte. E ta sinti cu e mo- 
mentonan aki ta momentonan hopi special pe spiritu- 
almente caminda e ta alabes inspira y asina tambe e 
a crea su propio estilo di pinta su obranan. Por mira 
mas di su obranan via su pagina di facebook artzby- 
rani of su instagram art_by*rani. 

KvK ta gradici sra. Rani Varde pa acepta e invitacion 
y exhibi su obra di arte den e edificio di KvK. Si bo 



An Art Exhibition 


By Rani Varde 

November r; 2019 at 5 :oopm 

Aruba Chamber of Commerce 


persona ta desea di ta presente riba 1 di november sea 
asina amabel pa yena bo registracion via e link https:// 
arubachamber.com/pages/event/aruba-chamber-art- 

exhibition/. 

Un invitacion cordial ta bay pa un y tur pa pasa libre- 
mente durante orario di oficina, di dialuna pa diabier- 
na, entre 8:00 AM y 4:30 PM pa admira e diferente ob- 
ranan di arte. Alabes KvK ta invita un y tur pa bishita 
e apertura di e exposicion. 

Esnan interesa pa haya mas informacion tocante e po- 
sibilidad pa expone nan obra na KvK por manda un e- 
mail pa: businessinfo@arubachamber.com of yama na 
582-1566 ext. 27/30/42. 























Dialuna, 28 october 2019 


AWEMainta 


25 


Periodistanan di biahe Top ta duna 
honor n'e fundador di Bucuti & Tara 


EWALD Biemans, doño/CEO di Bucuti & Tara Beach 
Resort siman pasa a keda encanta cu su premio sor- 
presa ‘Phoenix Award’ di e prestigioso compania ‘Soci- 
ety of American Travel Writers (SATW). 

Funda na 1955, meta di e grupo aprecia aki ta pa in- 
spira biahamento atrabes di periodismo responsabel. 
Su miembronan ta inclui mas cu 1000 escritor di bi- 
ahe, fotografo, editor, productor di noticia/video/film, 
blogger, experto den relacion publico y representante 
den industria di hospitalidad di Merca y Canada. 

E premio ‘Phoenix Award’ t’e reconocemento di mas 
halto di SATW otorga na individual, negoshi, organ- 
isacion y comunidad, cu a un demostra esfuerso ex- 
cepcional pa preserva, conserva y embeyece of proteha 
e recursonan historico, cultural y natural di un area. 

E resultadonan tangibel aki ta engrandece e herencia 
economico, socio cultural y/of beneficio di medio-ambi- 
ente p’e destinacion y su balor pa turismo. 

Siman pasa dialuna, durante e convencion anual di 
SATW na E1 Paso, Texas, nan a anuncia e nomina- 
donan p’e aña aki. 

Ewald Biemans tabata e unico individual entre e tres 
ganadornan. Su liderazgo pa dirigi Bucuti & Tara pa 
bira e prome y unico hotel cu certificacion carbon neu- 
tral den Caribe, tabata e broche di oro durante e even- 
to. 

Na 1969, hopi prome cu e palabra ‘eco turismo’ a bira 
e palabra magico, SATW a crea un premio pa reconoce 
e esfuerso di conservacion y preservacion rond mundo. 
Cincuenta aña despues, e miembronan di e Sociedad a 
sigui nomina individual, comunidad y organisacion cu 
a contribui na un experencia di biahe di calidad, dor 
di nan conservacion, preservacion y embeyecemento of 
esfuerso ambiental. 

“E Hunta di Director di SATW ta orguyoso di duna 



SATWELP/ SO 


honor na tres ganador excepcional e aña aki,” tabata 
palabranan di David Swanson, Presidente di SATW. 
“Mi ta sorprendi y berdaderamente agradecido pa wor- 
do honra cu e premio ‘Phoenix Award 2019’, otorga dor 
di e profesionalnan dedica di e ‘Society of American 
Travel Writers’, ,, Ewald Biemans, doño/CEO di Bucuti 
& Tara Beach Resort a comparti. 


“Particularmente mi ta gradicido n’e escritor Bob Cur- 
ley, kende a nominami y pa tempo largo caba a yuda 
comparti e storia di Bucuti y di Aruba rond mundo. 

Pa sa mas tocante e Resort, bishita Bucuti.com. 



corptf Ó!Toko 


Tel: 583-1400 Fax: 583-1444 

Laga tur loke ta spera mi ta bunita 

Laga tur locual cu mi encontra na caminda ta bunita 

Laga tur locual cu mi laga atras keda bunita y 

Laga esakinan termina den tur buniteza 

Cado Wever 


Cu inmenso tristeza pero conforme cu Dios su 
boluntad, nos ta anuncia fayecimento di mi casa, tata, 
welo y bisawelo stima: 

Sr. Agrepino 
Maduro 

mihor conoci como “Capito” 

"23- 06-1930- f23-10-2019 

Na nomber di su: 

Casa: Ebia Maduro-Croes 

Yiunan:tRoberto Maduro 
Lucia y Ronald Maduro-Maduro 

Nietanan stima: 

Lucienne Maduro y Carlton Ho-Sing-Loy 
Ameline y Samir Zambrano-Maduro 
Lusheska Maduro 

Bisanieto(a)nan stima: 

Luánny, Mason y Liam 

Rumannan: 

tMartina y tLuis Maduro y yiunan 
tSilvio Maduro 
tEfraim Maduro y yiu 
tAle Maduro 

Benito y Chichi Maduro-Croes y yiunan 
tCecilia y tPoy Gomez y yiunan 

Cuñanan: 

tSixto y Maxima Croes-Maduro y yiunan 
Aura y tEti Vrolijk-Croes y yiunan 
tPedro y tMyrna Croes-Maduro 

Consuegro: 

tFritz y tDoris Maduro-Croes y yiunan 
Famia: 

Rafael y Sandra Zambrano y famia 
Fifi y Carla Ho-Sing-Loy y famia 
Mabel Duque Jordan 

Sobrino(a)nan, primofajnan, comer y compernan, 
ihanan, amigo(a)nan, tur su bon bisiñanan y amistad- 
nan, su ex-coleganan di LAGO. 

Demas Famia: Maduro, Croes, Vrolijk, Zambrano, 
Ho-Sing-Loy, Gonzalez, Thiel, Werleman, Frenellin, van 
der Biest, Flanegin, Wever, Rasmijn, Lampe, Lopez, 
Geerman, Wernet, Mejia, Wong, Gomez, Rosel, Duque 
Jordan, Teran. 

Condolencia y acto di entiero ta tuma lugar dialuna 28 
oktober 2019, Nos defunto stima lo ta reposa for di 
11 or di mainta na cas Macuarima 7-B y despues 
saliendo pa Misa Inmaculada Concepcion na Santa 
Cruz for di 2or pa 4or di atardi. Despues lo sali pa 
Santana Catolico na Sta Cruz. 

Si encaso den nos tristeza nos por a lubida algun 
persona of famia, nos ta pidi nos mas sincero disculpa. 






“Señor ta mi wardador, mi’n tin falta di nada 
Den cunucu di yerba berde e ta ponemi sosega, 

E ta hibami na awa trankil, 

Pa mi bolbe haña forsa”, 

Salmo: 23 

Cu inmenso tristeza pero conforme 
cu boluntad di Dios nos ta anuncia fayecimento di mi 
casa, nos mama, nos wela y ruman 



Margaretha Sofia 
Muyale-Steenen 

Mihor conoci como: “Rica” 

"29-07-1933 - f25-10-2019 

Na nomberdi: 

Su casa stima: Wagib E. (Buchi) Muyale 

Su yiunan: Suyen y Donald Pieters-Muyale 
Raquel Muyale y Paul Sneek 
tWagib Elias Muyale Jr, 

Johnny Castro 

Su nietonan: Wagib Thiel y Joanne 
Eva Thiel y Jose 
Rocky Donker y Emy 
Lindsey y Grace Castro 

Su rumannan: tElva y tNadi de Cuba-Steenen 
Magda Steenen 
Mario Steenen 

tlvonne y tHans Wiersma-Steenen 

Evelina Raven-Arends y famia 

Ulrica Arends y famia 

Jane Raven-Arends y famia 

Griselda y Rients van Amerongen-Arends y famia 

Ethlyne Arends y famia 

Mario y Giselle Arends-Wever y famia 

Su sobrinonan: Zelda Steenen, Thalia Croes-Wiersma, 
Randolph Wiersma, Marc Steenen, Maghalia Steenen, 
Clifford Richardson y Kassy y Enoch Steenen 

Swa y cuñanan: Maikel y Carmen Muyale 

Chicha Arends-Muyale 

Jossito y Milly Muyale 

Nibia y Jaime Kelly-Muyale 

Maria Gei 

Su ayudantenan: Cecilia Howell, Angela Narvaez y 
Belinda Saurith 

Demas famia: Muyale, Steenen, Pieters, Thiel y Donker 
Oportunidad pa condolencia: Aurora Funeral Home, 
dialuna 28 di october di 7’or pa 9’or di anochi. 

Ta invita pa e acto di entiero cu lo tuma lugar diamars 
29 di october 2019 di 2’or pa 4’or di atardi na Aurora 
Funeral Home, despues saliendo pa Santana catolico 
na Playa. 

Nos disculpa nos no por ricibi bishita di condolencia na 
cas prome ni despues di entiero 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever, 

Cu dolor na nos curason, 
nos ta anuncia fayecimento di nos ser keri: 



Sr. Benancio 
Obispo Angela 

Mihor conoci como “Shon Naka” of “Mo Naka” 
"09-11-1932- f24-10-2019 

Acto di entiero lo wordo anuncia despues 



Come to me 
all vciho are voearu 
ana hiirdenecl, 


and D vrill give 

Polis no a menasa otro cu arma reglamentario 

WILLEMSTAD - Cuerpo Policial a tuma nota di in- 
formacionnan cu tabata circulá riba rednan social, cu 
ayera diadomingo 27 di óctober 2019, tabatin un caso, 
den cua un agente policial lo mester a menasa un otro 
cu su arma di candela reglamentario. 

E informacion aki NO ta cuadra cu bérdad. Si Polis 
por confirmá si cu ayera den oranan di mainta lat, ta- 
batin un discusion fuerte entre dos colega Polis den 
Kaya Modoc y cu tabata necesario intervencion di nan 
superiornan. 

E caso ta keda investigá internamente p’e departamen- 
to y personanan concernl y conforme regla y procedi- 
mentonan interno, lo tuma medida, si esey ta rekeri. 



Caso di tiramento cu herido 

WILLEMSTAD - Diabiérné 25 di óctober 2019 alred- 
edor di 22.50’or Central di Polis a haña notificacion di 
un caso di tiramento a tuma lugar den Kaya Talko y 
cu tin un hende heridá. 

Na yegada di e promé unidad policial, nan a bin topa 
cu un hóben di sexo femenino di 15 aña di edad, cu 
herida di bala na su dos pianan. 

Ambulance a transportá e victima pa policlinica di SE- 
HOS pa asistencia médico. 

For di investigacion preliminar cu Polis a realisá n’e 
sitio a resultá, cu un rato promé algun hóben taba- 
ta pará na un vehlculo cu tabata stacioná den e caya 
ariba mencioná. Un di e hóbennan tabatin un arma 
di candela den su poder y di ripiente bala a sali for di 
e arma cu consecuencia cu el a heridá e hóben di sexo 
femenino ariba mencioná. 

Despues di e acto e hóben a bay sconde e arma di can- 
dela y core bay for di e sitio. 

Continuando cu e investigacion n’e sitio Polis a haña 
e arma di candela scondé den curá di cas y a confiscá 
esaki. Tambe riba caya Polis a haña y confiscá huls. 
Investigacion den e caso ta continuá. 


Detencion relacioná cu atraco 



WILLEMSTAD - Relacioná cu un caso di atraco cu a 
tuma lugar dia 17 di juni 2019 na un restaurant den 
Roodeweg, Polis a detené un hómber sospechoso. 
Diabiérné 25 di óctober 2019, alrededor di 16.30’or, 
e personal di Team di Atraco riba órdo di Ministerio 
Publico a detené e hómber sospechoso di 

18 aña di edad nace na Córsou, como sospechoso 
den e caso ariba mencioná. E detencion aki a tuma 
lugar na su cas den Dirk Otterinkstraat. 

Esaki t’e di cuater (4) detencion den e caso aki. A pre- 
sentá e sospechoso dilanti un Fiscal auxiliar kende 
a ordená su encarcelamento pendiente di mas inves- 
tigacion. Investigacion den e caso aki ta continuá. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos rlba facebooK 

Keda “up to date” y MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 


















